L 265/18
LT
Europos Sąjungos oficialusis leidinys
2022 10 12
Tam tikrais atvejais gali būti tikslinga Komisijai po dialogo su atitinkamu prieigos valdytoju ir leidus trečiosioms šalims pateikti pastabų išsamiau apibrėžti tam tikras priemones, kurias atitinkamas prieigos valdytojas turėtų patvirtinti, kad veiksmingai įvykdytų pareigas, kurios gali būti išsamiau apibrėžtos, arba tuo atveju, jei vykdyti pareigas vengiama – visas pareigas.
Visų pirma taip išsamiau apibrėžti turėtų būti įmanoma tais atvejais, kai pareigos, kuri gali būti išsamiau apibrėžta, įgyvendinimui įtakos gali turėti paslaugos variacijos vienoje pagrindinių platformos paslaugų kategorijoje.
Šiuo tikslu prieigos valdytojas turėtų galėti paprašyti Komisijos pradėti procesą, kad Komisija galėtų išsamiau apibrėžti tam tikras priemones, kurias atitinkamas prieigos valdytojas turėtų patvirtinti, kad veiksmingai įvykdytų tas pareigas.
Komisija turėtų turėti diskreciją dėl to, ar ir kada reikėtų pateikti tokį išsamesnį apibrėžimą, kartu laikantis vienodo požiūrio, proporcingumo ir gero administravimo principų.
Šiuo atžvilgiu Komisija turėtų nurodyti pagrindines priežastis, kuriomis grindžiamas jos vertinimas, įskaitant bet kokius vykdymo užtikrinimo prioritetus.
Šiuo procesu neturėtų būti naudojamasi siekiant sumažinti šio reglamento veiksmingumą.
Be to, šiuo procesu nedaromas poveikis Komisijos įgaliojimams priimti sprendimą, kuriuo nustatoma, kad prieigos valdytojas nevykdo kurių nors šiame reglamente nustatytų pareigų, įskaitant galimybę skirti baudas arba periodines baudas.
Komisija turėtų turėti galimybę atnaujinti procedūras, įskaitant atvejus, kai paaiškėja, kad apibrėžtos priemonės yra neveiksmingos.
Atnaujinus procedūras dėl sprendimu nustatytų apibrėžimų neveiksmingumo, Komisijai turėtų būti suteikta galimybė atitinkamai pakeisti tuos apibrėžimus.
Komisija taip pat turėtų turėti galimybę nustatyti pagrįstą laikotarpį, per kurį galima atnaujinti procedūras paaiškėjus, kad apibrėžtos priemonės yra neveiksmingos;
(66)
kaip papildomą elementą proporcingumui užtikrinti reikėtų numatyti, kad prieigos valdytojams būtų suteikta galimybė prašyti sustabdyti, kiek būtina, tam tikros pareigos vykdymą susiklosčius išskirtinėms aplinkybėms, kurių prieigos valdytojas negali kontroliuoti, pavyzdžiui, įvykus nenumatytam išorės sukrėtimui, dėl kurio laikinai smarkiai sumažėjo galutinių naudotojų paklausa, susijusi su atitinkama pagrindine platformos paslauga, kai prieigos valdytojas įrodo, kad vykdant konkrečią pareigą būtų pakenkta atitinkamo prieigos valdytojo operacijų Sąjungoje ekonominiam gyvybingumui.
Komisija turėtų nustatyti išskirtines aplinkybes, kuriomis pateisinamas sustabdymas, ir reguliariai peržiūrėti savo sprendimą, kad įvertintų, ar sustabdymo sąlygos vis dar galioja;
(67)
išskirtinėms aplinkybėmis, pagrįstomis vien motyvais, susijusiais su visuomenės sveikata ar visuomenės saugumu, kaip nustatyta Sąjungos teisėje ir kaip jas aiškina Teisingumo Teismas, Komisijai turėtų būti suteikta galimybė nuspręsti, kad konkreti pareiga netaikoma konkrečiai pagrindinei platformos paslaugai.
Jei pakenkiama tokiems viešiesiems interesams, tai galėtų rodyti, kad tam tikros pareigos vykdymo užtikrinimo kaina visai visuomenei konkrečiu išimtiniu atveju yra pernelyg didelė, taigi, ir neproporcinga.
Kai tikslinga, Komisija turėtų turėti galimybę sudaryti palankesnes sąlygas pareigų vykdymui įvertindama, ar tam tikras ir tinkamai motyvuotas pareigų vykdymo sustabdymas ar atleidimas nuo jų yra pagrįsti.
Tokiu būdu turėtų būti užtikrintas šiame reglamente nustatytų pareigų proporcingumas, nesumažinant numatomo ex ante poveikio sąžiningumui ir atvirumui konkurencijai.
Kai tokia išimtis suteikiama, Komisija savo sprendimą turėtų peržiūrėti kasmet;
(68)
prieigos valdytojai per laikotarpį, per kurį jie turi įvykdyti šiame reglamente nustatytas pareigas, privalomai teikiamomis ataskaitomis turėtų informuoti Komisiją apie priemones, kurias jie ketina įgyvendinti arba yra įgyvendinę, kad užtikrintų veiksmingą tų pareigų vykdymą, įskaitant priemones, kurios yra susijusios su Reglamento (ES) 2016/679 laikymusi, tiek, kiek jos yra svarbios vykdant šiame reglamente nustatytas pareigas, kad Komisija galėtų vykdyti savo užduotis pagal šį reglamentą.
Be to, aiški ir išsami nekonfidenciali tokios informacijos santrauka turėtų būti skelbiama viešai, kartu atsižvelgiant į teisėtus prieigos valdytojų interesus, susijusius su jų komercinių paslapčių apsauga ir kita konfidencialia informacija.
Paskelbus tokią nekonfidencialią informaciją, trečiosios šalys turėtų galėti įvertinti, ar prieigos valdytojas vykdo šiame reglamente nustatytas pareigas.
Tokios informacijos teikimas neturėtų daryti poveikio jokiems Komisijos vykdymo užtikrinimo veiksmams jokiu momentu po informacijos pateikimo.
Siekiant užtikrinti patogų ir visapusišką tokios informacijos prieinamumą, visų pirma mažosioms ir vidutinėms įmonėms (MVĮ), Komisija internete turėtų skelbti nuorodą į nekonfidencialią informacijos santrauką ir visą kitą viešą informaciją, gautą vykdant šiame reglamente nustatytas informavimo pareigas;